Masha and the Bear

Si Masha asin an Oso (     ,  ) sarong serye sa telebisyon na animated na komedya sa preschool na Ruso na ginibo ni Oleg Kuzovkov asin pigprodusir kan Animaccord Animation Studio, na nakabasar sa oral na istoryang mga kaakian na may parehong pangaran. An serye nakasentro sa mga adbentura kan sarong hoben na daragita na an pangaran Masha asin sarong oso (na inaapod niyang "Mishka"), an saiyang mapagmalasakit na katood na pirming nag-iingat saiya sa mga kalamidad.

An Masha and The Bear iyo an pinakadakol na pighihiling na serye sa mga preschool sa kinaban, na may 36 na beses na mas dakul na kahagadan kisa sa ordinaryo. Ini man an ikalimang pinakadakol na pighihiling na serye kan mga hobenes (3-7) sa bilog na kinaban, naenot sana sa Peppa Pig .  

Kadaklan sa mga episodio nagin matrayumpo sa YouTube . Sa partikular, an orihinal na bersyon sa tataramon na Ruso kan episode na "Recipe for Disaster" (     ) igwa nin labing 4.6 bilyon na paghiling poon kan Agosto 2025, na iyo an ika-kinseng pinakadakol na nahiling na video kan site sa gabos na panahon, asin an pinakadakol na nahiling na video sa YouTube na bakong sarong music video. 

An palabas enot na piglansar kan 7 Enero 2009, asin ini an pinakaenot na animated TV show na ginibo kan Rusya na pinaluwas sa 4K.

An palabas nagtatao nin basehan para sa Masha asin The Bear Land of Laughter, sarong lugar na may mga atraksyon na nakatutok sa mga saradit na aki sa theme park na The Land of Legends, harani sa Antalya, Turkey . 

Toltolan

 Panluwas na takod 


 https://www.youtube.com/@MashaBearEN